Document ID: /roh_data/filtered/swiss_laws_in_ROHinterleaved.jsonl.gz/4173

This text was translated from EN into Rumantsch Grischun.

After expiry of the referendum period, the Federal Chancellery shall establish whether the request for the referendum has been submitted by the required number of cantons. A request for a referendum is declared invalid if:a. it has not been decided on and submitted to the Federal Chancellery within the referendum period;b. it has been decided on by a public body that is not competent to do so;c. it is impossible to identify with any certainty the federal enactment in respect of which the popular vote is being requested. The Federal Chancellery shall provide written notification of the ruling on the success or failure of the request for a referendum by the cantons to the governments of all those cantons that have requested the referendum, and shall publish the ruling in the Federal Gazette, giving details of the number of valid and invalid cantonal requests for a referendum.Inserted by No I of the FA of 21 June 1996, in force since 1 April 1997  (AS 1997 753; BBl 1993 III 445). Amended by No I of the FA of 21 June 2002, in force since 1 Jan. 2003  (AS 2002 3193; BBl 2001 6401).

Suenter ch’il termin da referendum è scadì controlla la Chanzlia federala, sch’il dumber minimal necessari da chantuns ha fatg in referendum. Nunvalaivlas èn dumondas da referendum che:a. n’èn betg vegnidas concludidas ed inoltradas a la Chanzlia federala entaifer il termin da referendum;b. èn vegnidas concludidas d’in organ che n’è betg cumpetent en chaussa;c. na laschan betg identifitgar senza dubi per tge decret federal ch’i vegn pretendida ina votaziun dal pievel. La Chanzlia federala infurmescha las regenzas da tut ils chantuns che han inoltrà in referendum en scrit tras ina disposiziun, sch’il referendum dals chantuns è reussì u betg e publitgescha l’infurmaziun en il Fegl uffizial federal, inditgond il dumber da las dumondas da referendum chantunalas valaivlas e nunvalaivlas.Integrà tras la cifra I da la LF dals 21 da zer. 1996, en vigur dapi il 1. d’avr. 1997 (AS 1997 753; BBl 1993 III 445). Versiun tenor la cifra I da la LF dals 21 da zer. 2002, en vigur dapi il 1. da schan. 2003 (AS 2002 3193; BBl 2001 6401).